|  |
| --- |
| ***Тексты уҡығыҙ һәм В1 – В8; С1 эштәрен башҡарығыҙ.*** |

**1-се өлөш**

(1)Күпме ҡалалар, ауылдар, йорттар, өйҙәр күргән бар. (2)Һәр бер өй– күпме яҙмыштар төйөнө. (3)Ауыл өйҙәре үҙҙәре генә лә күпме ул – ҡыҙҙар үҫтереп, ҡош балалары шикелле, уларҙы ҡайҙарға ғына осороп ебәрмәгән. (4)Шунда тыуып, шунда ғүмер итеп киткәндәре бихисап.

(5)Һәр өйгә ҡайғыһы ла, шатлығы ла инеп сыға. (6)Яҙған ризыҡ ейелә, татыр рәхәттәр татыла, күрер михнәттәр күрелә, сырхау, ғазаптары кисерелә.

(7)Усаҡта ут булһа, өй теремек. (8)Тәҙрәлә яҡтылыҡ булһа, йорт күркәм.

(9)Кеше яҙмышы үҙе бер роман икән, өй яҙмышы - үҙе бер эпопея.

(10)Илдә улар миллион – миллиондар…

(11)Кешем, мин һинең хаҡта уйлайым. (12)Һин күпме ишектәрҙе асаһың, төрлө яҙмыштарҙы бәйләйһең, тегенеһенә, быныһына сәбәпсе булаһың, үҙеңде ни етәкләй? (13)Йөрәгеңдә ниндәй усаҡ утын йөрөтәһең, яңы өйҙәргә ниндәй ут-ялҡындар илтәһең? (14) Әсә һөтөнән, усаҡ ҡуҙынан һинең йөрәккә күскән утта йылыныусылар барҙыр, тим.

(15)Туң күңелдәрҙе иретәһе, өшөгәндәрҙе йылытаһы ла бар бит.

(16)Өйөңдә лә, йөрәгеңдә лә һүндерә күрмә утыңды, кешем! (Ғ. Хөсәйеновтан).

В1

1-се һөйләмдән тик ябыҡ ижектәрҙән торған һүҙҙе табып яҙығыҙ.

5-се һөйләмдә ниндәй һөйләм киҫәктәре тиң булып килеүен билдәләгеҙ.

В2

В3

3-сө һөйләмдә ниндәй һүрәтләү сараһы ҡулланылған?

1-6-сы һөйләмдәрҙән теркәүесһеҙ теҙмә ҡушма һөйләмде табығыҙ һәм уның номерын яҙығыҙ.

В4

В5

Аҫтына һыҙылған ҡылымдың һөйкәлешен билдәләгеҙ:

|  |  |  |  |
| --- | --- | --- | --- |
| № | Һәйләмдәр | Хәреф | Төрҙәре |
| 1 | Салғы сүкегән тауыш ишетелде. | А | бойороҡ |
| 2 | Мәүлет менән сиратлашып эшләгеҙ! | Б | шарт |
| 3 | Ҡоштар һайрай башлаһа, Эйек туғайы уларҙың тауышынан яңғырап тора. | В | хәбәр |
| 4 | Минең Мәскәүгә барғым килә. | Г | теләк |

4-5-се һөйләмдәрҙән яһалма исемдәрҙе табып яҙығыҙ.

В6

Өндәш һүҙ булған һөйләмдәрҙе табып, номерҙарын билдәләгеҙ һәм өндәш һүҙҙе яҙығыҙ.

В7

Бирелгән һөйләмдәрҙең ҡайһыһы ниндәй төргә тура килеүен билдәләгеҙ:

В8

|  |  |  |  |
| --- | --- | --- | --- |
| № | Һөйләмдәр | Хәреф | Төрҙәре |
| 1 | Ғәрәсәт ҡупҡан һайын, мин аҙбар башына менеп көтөп торам. | А | ҡатнаш ҡушма |
| 2 | Төн уҙып, таң һыҙылып ҡыйылғас, улар өйҙәренә ҡайтырға йыйындылар. | Б | эйәртеүле ҡушма |
| 3 | Ишектән баяғы сал сәсле кеше килеп инеү менән, бөтәһе лә тынып ҡалдылар, һәр кем уны тәү күреүҙән таный ине. | В | күп эйәрсәнле |

**2-се өлөш**

|  |
| --- |
| ***С1 (инша) эшен башҡарғанда түбәндәге талаптар үтәлһен:*** |

Тексты уҡып сығығыҙ. Текст буйынса инша яҙығыҙ. Автор тарафынан күтәрелгән бер проблемаға аңлатма бирегеҙ (текстан күпләп цитата ҡулланмағыҙ). Автор ҡарашын билдәләгеҙ. Уның ҡарашы менән килешеүегеҙ, килешмәүегеҙҙе яҙығыҙ. Ни өсөн?

Үҫ яуабығыҙҙы тормоштан йә китаптан уҡып алған тәжрибә менән дәлилләгеҙ.